সন্ত্ৰাসবাদী দমনৰ উদ্দেশ্যে নাগালেণ্ডত আছাম ৰাইফলছে চলোৱা এক অভিযানত এনডিএফবি (সং)ৰ ৩ দুৰ্ধৰ্ষ কেডাৰ ধৰা পৰাৰ বাতৰি পোৱা গৈছে।
আছাম ৰাইফলছে প্ৰকাশ কৰা এক প্ৰেছ বিবৃতি অনুসৰি ধৃত এনডিএফবি(সং) কেডাৰ তিনিজনে প্ৰাথমিকভাৱে নামনি অসমত সক্ৰিয় হৈ আছিল।
চোৰাংচোৱাৰ পৰা লাভ কৰা নিৰ্দিষ্ট তথ্যৰ ভিত্তিত আছাম ৰাইফলছে শুকুৰবাৰে নাগালেণ্ডৰ ৰাজধানী ডিমাপুৰৰ ঝৰ্ণাপানীত চলোৱা অভিযানতে এনডিএফবি(সং) কেডাৰকেইজনক আটক কৰে।
আটকাধীন এনডিএফবি(সং)ৰ কেডাৰ তিনিজন হৈছে ক্ৰমে ছোমাৰ বসুমতাৰী (৩০), নিপেন নাৰ্জাৰী (৩০) আৰু ৰাজেশ নাৰ্জাৰী (২৩)। ধৃত তিনিওজনৰ ঘৰ নামনি অসমৰ কোকৰাঝাৰ আৰু চিৰাং জিলাত বুলি প্ৰকাশ কৰিছে আছাম ৰাইফলছৰ সূত্ৰই।আনহাতে ধৃত এনডিএফবি(সং) কেডাৰ কেইজনৰ পৰা আছাম ৰাইফলছে এটা পইণ্ট ৩২ কেলিবাৰ পিষ্টল আৰু চাৰি জাঁই সক্ৰিয় গুলী উদ্ধাৰ কৰিবলৈ সক্ষম হৈছে।
ধৃত আটাইকেইগৰাকীৰ বিৰুদ্ধে ডিমাপুৰ আৰক্ষীয়ে গোচৰ ৰুজু কৰিছে বুলি জানিব পৰা গৈছে। সম্প্ৰতি ঘটনাটোৱে তীব্ৰ প্ৰতিক্ৰিয়াৰ সৃষ্ঠি কৰা পৰিলক্ষিত হৈছে।
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
আপোনাৰ মানসিক চাপ আছে নেকি ? যদি আছে মানসিক চাপৰ পৰা হাত সাৰিবলৈ কৰক এই কেইটা কাম :
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
